[{"text_idx": "#000001", "text": "Pilotazaleak arratsalde hobea espero zuen"}, {"text_idx": "#000002", "text": "Motiboak bazituen pilotazaleak jaialdi ederra espero izateko. Txapelketa gero eta aurrerago doa, harmailetan aurtengo sarrerarik hoberena geneukan, sona handiko pilotariak genituen burrukatzeko, baina...Itxaropenari ateak berehala itxi zaizkio, hasiera beretik."}, {"text_idx": "#000003", "text": "Aurreneko partidan Peio Etxeberriak eta Andoni Gaskuek didau batean hartu dituzte mendean Ioritz Egiguren eta In\u0303igo Bikun\u0303a, auzokoa. Markagailua dago esaten zenbaterainoko nagusitasuna erakutsi duten nafarrek: 22-9. Gehiago espero genuen gipuzkoarrengandik. Hobeto jokatu beharko dute finalerdietako partidetan ametsak zapuztea nahi ez badute. Hogeita iru minutuan gertatu da guzti-guztia, hasi eta buka."}, {"text_idx": "#000004", "text": "Ezpal berekoa gertatu da bigarren partida ere. Markagailuak ez du inor engainatzen: 22-11. Zerbait luzeagoa partida hau ez gauza handirik: 27 minutuan joan da. Hasiera-hasieratik joan dira markagailuan oso aurretik gipuzkoarrak, nahiz eta \u201coparitxo\u201d zenbait egin. Zenbait ez, askotxo izan dira hutsak. Inor azpimarratzekotan Ben\u0303at Garmendia egingo genuke, eta honi berari ere partida serioagoak ikusi izan dizkiogu Antiguan."}, {"text_idx": "#000015", "text": "Txapelketa ondoko aldizkaria-Revista salida campeonato"}]